als_Latn dik_Latn sag_Latn
Me një dalje surprizë për ditë të Dielë, kryetari i Kuvendit dhe i LSI-së Ilir Meta ka goditur zyrtarisht kartën e fundit të presionit të kryeministrit Rama për reformën në drejtësi.
Rama prej muajsh shprehej se kishte një ‘Plan B’ dhe një ‘Plan C’. Ndërsa ‘Plani B’ konsiderohej vizita e znj.Nuland, duket se ‘Plani C’ i kryeministrit ishin zgjedhjet e parakohshme.
Por kryetari i Kuvendit dhe njëherësh njeriu që disponon votat e nevojshme për të kombinuar një koalicion dhe me opozitën, i ka mbyllur zyrtarisht Ramës shtegun për zgjedhje.
Është shprehur Meta:
Të gjithë duhet të sakrifikojmë për këtë gjë. Për t’i hequr kujtdo merakun, duke shpresuar në patriotizmin e të gjithëve, miratimi i reformës është i domosdoshëm dhe duke e parë që mosbesimi është kaq shqetësues dhe kaq i lodhshëm, jam i bindur që zgjidhja është ndërtimi i një qeverie ekspertësh. Unë jam gati të jap dorëheqjen pas miratimit të reformës”.
Më tej ai tha se:
Nuk bëhet reformë duke thënë ‘do shkosh ti në burg’. Reforma dhe konsensusi, atë që do Uashingtoni, Brukseli dhe qytetarët shqiptarët bëhet duke thënë ‘unë do shkoj në burg’, nëse kam shkelur ligjin.
Vetëm duke folur kështu ne mund t’i japim vendit një Kushtetutë të re. Reforma nuk bëhet për zgjedhjet e radhës, por për 30 vitet që vijnë në këtë vend.”
Me fjalinë e fundit kreu i LSI-së ka dhënë dhe shkakun që e bën atë që të investohet në një qeveri teknike. Meta është shprehur hapur se Rama po përpiqet të përdorë për interesa elektorale të ditës një reformë që prek themelet e shtetit, duke konsideruar efektin e reformës për tre dekadat e ardhshme.
Ky qëndrim i Metës praktikisht i ka djegur të gjitha planet e gatshme të kryeministrit Rama, i cili është kapur MAT, pasi dhe instrumentin kryesor të presionit, zgjedhjet e parakohshme, ai nuk e disponon më. Nuk i ka më votat. / HashtagAL
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn